Вячеслав Михайлович Ткач

Вячеслав Михайлович Ткач  1961 жылы 2 қаңтарда Солтүстік Қазақстан облысы Ленин ауданының Спасовка ауылында туған. Украин. 

 Өмірбаяны 
Құрманғазы атындағы Алматы мемлекеттік консерваториясының вокал-хор факультетін бітірген (1989), оқытушы, опера әншісі, концерттік орындаушы. Мерейтойлық жеке шығармашылық есептерін өткізген (1994, 1999, 2004, 2009). Нұр Отан ХДП мүшесі (2007 жылдан). 1977 жылдан - СҚО Ленин ауданы «Достық» кеңшарының шаруашылық меңгерушісі. 1986 жылдан - Абай атындағы Мемлекеттік академиялық опера және балет театрының әртісі. 1989 жылдан - Өскемен музыкалық училищесінің ән оқытушысы. 2009 жылдан бері - Шығыс Қазақстан өнер колледжі вокал бөлімшесінің пәндік-циклдық комиссиясының оқытушысы. Қазақстан Музыка қайраткерлері одағының мүшесі (1998 жылдан). 
 Марапаттары 
Қазақстан Республикасы Еңбек сіңірген әртісі (1998). ШҚО әкімінің «Мәдениет пен өнерді дамытуға қосқан үлесі үшін» сыйлығының лауреаты (2007). Әскери атағы - кіші сержант. 

 Отбасы 
Әкесі - Ткач Михаил Максимович, зейнеткер, егіншілік бригадасының бригадирі болып жұмыс істеген. Анасы - Ткач Вера Яковлевна, зейнеткер, Қосалқы бөлшектер қоймасының меңгерушісі болып жұмыс істеген. 
Үйленген. Жұбайы - Ткач Инна Александровна (1963 жылы туған), мүғалім. Ұлы - Ткач Александр Вячеславович (1985 жылы туған); Қызы - Ткач Ксения Вячеславовна (1992 жылы туған).Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

 Дереккөздер